Dysgu mwy am y sgoriau hylendid bwyd | Food Standards Agency\nDysgu mwy am y sgoriau hylendid bwyd\nRhagor o wybodaeth am ystyr y sgoriau hylendid bwyd, ble mae dod o hyd iddynt a sut y gallant eich helpu. Gallwch chwilio am sgoriau drwy food.gov.uk/ratings a chlicio ar 'Cymraeg'.\nY Cynllun Sgorio Hylendid Bwyd yng Nghymru, Lloegr a Gogledd Iwerddon\nGair am y Cynllun Gwybodaeth am Hylendid Bwyd yn yr Alban\nMae'r cynllun yn cael ei weithredu gan yr awdurdodau lleol yng Nghymru, Lloegr a Gogledd Iwerddon, mewn partneriaeth â’r Asiantaeth Safonau Bwyd.\nMae pob busnes yn cael ‘sgôr hylendid’ pan fydd yn cael ei arolygu gan swyddog diogelwch bwyd o awdurdod lleol y busnes. Mae’r sgôr hylendid yn dangos i ba raddau y mae’r busnes yn bodloni gofynion y gyfraith hylendid bwyd.\nYn Lloegr a Gogledd Iwerddon, pan fyddwch yn bwyta allan neu’n siopa am fwyd, efallai y byddwch yn gweld sticer yn y ffenestr neu ar y drws yn cael ei harddangos, i ddangos sgôr hylendid y busnes hwnnw. Mae'r Asiantaeth yn annog busnesau i arddangos y sticeri hyn ar y safle mewn man amlwg. Ers 28 Tachwedd 2013 mae'n rhaid i’r busnesau hynny sy’n cael sticer ‘newydd’ y CSHB sy’n cynnwys logo Llywodraeth Cymru ei arddangos mewn lle amlwg – megis prif ddrws, fynedfa neu ffenestr y busnes, a rhoi gwybodaeth am eu sgôr ar lafar os bydd rhywun yn holi.\nOs ydych yn bwriadu bwyta allan neu brynu bwyd, gallwch chwilio ar y wefan hon i gael gwybod a yw’r cynllun ar waith yn eich ardal chi. Dim ond am sgoriau hylendid busnesau yn yr ardaloedd hynny lle mae’r cynllun ar waith y gallwch chwilio (cofiwch glicio ar 'Cymraeg').\nRhagor o wybodaeth am y sgoriau hylendid\nGall busnes dderbyn un o’r sgoriau hylendid isod:\nMae swyddog diogelwch bwyd sy’n arolygu busnes yn gwirio i ba raddau y mae’r busnes yn bodloni’r gyfraith drwy bwyso a mesur:\npa mor hylan y mae bwyd yn cael ei drin a’i drafod – sut y mae’n cael ei baratoi, ei goginio, ei ailgynhesu, ei oeri a’i storio\ncyflwr strwythur yr adeiladau – glanweithdra, cynllun, goleuni, awyru a chyfleusterau eraill\nsut y mae’r busnes yn rheoli ac yn cofnodi’r hyn y mae’n ei wneud i sicrhau bod bwyd yn ddiogel\nAr ddiwedd yr arolygiad, mae busnes yn cael un o’r chwe sgôr. Mae’r sgôr uchaf, sef ‘5’, yn golygu bod safonau hylendid ‘da iawn’ ar waith yn y busnes. Mae'r sgôr hon o fewn cyrraedd pob busnes.\nBydd y swyddog diogelwch bwyd yn egluro wrth berchennog neu reolwr y busnes pa welliannau sydd eu hangen a sut y gall gyrraedd y sgôr uchaf o ‘5’. Bydd yr awdurdod lleol yn sicrhau bod y gwelliannau hyn yn cael eu gweithredu.\nCafodd y Cynllun Sgorio Hylendid Bwyd ei gynllunio mewn modd sy’n sicrhau bod y sgoriau sy’n cael eu rhoi i fusnesau’n deg.\nI gael rhagor o wybodaeth, darllenwch y cwestiynau cyffredin am y cynllun.\nMae’r Cynllun Gwybodaeth am Hylendid Bwyd ar waith yn yr Alban. Mae’r cynllun hwn hefyd yn helpu pobl i ddewis ble i fwyta allan neu i siopa am fwyd. Darllenwch am y cynllun yn yr Alban isod.\nBydd y Cynllun Gwybodaeth am Hylendid Bwyd yn eich helpu i ddewis ble i fwyta allan neu i siopa am fwyd drwy roi gwybodaeth i chi am y safonau hylendid mewn bwytai, tafarndai, caffis, siopau tecawê, gwestai, a mannau eraill lle byddwch yn bwyta allan, yn ogystal ag archfarchnadoedd a siopau bwyd eraill.\nMae'r cynllun yn cael ei weithredu gan yr awdurdodau lleol yn yr Alban, mewn partneriaeth â’r Asiantaeth Safonau Bwyd.\nMae pob busnes yn cael ‘canlyniad arolygiad’ pan fydd yn cael ei arolygu gan swyddog gorfodi o awdurdod lleol y busnes. Mae canlyniad yr arolygiad yn dangos i ba raddau y mae’r busnes yn bodloni gofynion y gyfraith hylendid bwyd.\nPan fyddwch yn bwyta allan neu’n siopa am fwyd, efallai y byddwch yn gweld sticer yn y ffenestr neu ar y drws, neu dystysgrif yn cael ei harddangos, i ddangos sgôr hylendid y busnes hwnnw. Rydym yn annog busnesau i arddangos y sticeri a'r tystysgrifau hyn ar y safle mewn man amlwg lle gallwch eu gweld pan fyddwch yn ymweld â nhw.\nOs ydych yn bwriadu bwyta allan neu brynu bwyd, gallwch chwilio ar y wefan hon i gael gwybod a yw’r cynllun ar waith yn eich ardal chi. Dim ond am sgoriau hylendid busnesau yn yr ardaloedd hynny lle mae’r cynllun ar waith y gallwch chwilio.\nMwy am ganlyniadau arolygiadau\nGall busnes dderbyn un o’r ddau ganlyniad hyn:\n‘Pasio’ (Pass) – mae hyn yn golygu bod y busnes wedi llwyddo i gydymffurfio â’r gyfraith hylendid bwyd i lefel dderbyniol.\n‘Angen Gwella’ (Improvement Required) – mae hyn yn golygu nad yw’r busnes wedi llwyddo i gydymffurfio â’r gyfraith hylendid bwyd i lefel dderbyniol.\nBydd y swyddog gorfodi yn egluro i berchennog neu reolwr y busnes pa welliannau sydd angen eu gweithredu a sut y gallant fodloni gofynion cyfraith hylendid bwyd. Yna, bydd yr awdurdod lleol yn sicrhau bod y gwelliannau hyn wedi’u cyflwyno.\nGwobr ‘Eat Safe’\nNid yw’r cynllun ‘Eat Safe’ yn rhan o’r Cynllun Gwybodaeth am Hylendid Bwyd, ond mae’r ddau yn cyd-fynd â’i gilydd. Gall busnesau bwyd wneud cais am yr wobr, ac os yw eu safonau hylendid yn well na’r rheiny sy’n ofynnol yn ôl y gyfraith, yn unol â meini prawf diffiniedig, byddant yn derbyn yr wobr. Bydd unrhyw fusnes sydd wedi ennill gwobr ‘Eat Safe’ yn gweithredu safonau uwch na lefel ‘Pasio’ y Cynllun Gwybodaeth am Hylendid Bwyd.\nGallwch chwilio’r wefan ‘Eat Safe’ i weld pa fwytai, siopau bwyd a safleoedd eraill sydd wedi ennill Gwobr ‘Eat Safe’.\nI gael rhagor o wybodaeth am y Cynllun Gwybodaeth am Hylendid Bwyd, darllenwch y cwestiynau cyffredin am y cynllun.\nI gael rhagor o wybodaeth am yr wobr ‘Eat Safe’, ewch i wefan Eat Safe.\nMae’r Cynllun Sgorio Hylendid Bwyd ar waith yng Nghymru, Lloegr a Gogledd Iwerddon. Mae’r cynllun hwn hefyd yn helpu pobl i ddewis ble i fwyta allan neu i siopa am fwyd. Mae rhagor o wybodaeth am y cynllun yng Nghymru, Lloegr a Gogledd Iwerddon ar gael ar frig y dudalen hon.\nCanllaw i awdurdodau lleol


Marw i fyw mae'r haf o hyd - BBC Cymru Fyw\nMarw i fyw mae'r haf o hyd\n'Dyddiau'r cŵn', y 'silly season' - mae gan newyddiadurwyr bod math o enwau ar gyfer yr haf a'r rhan fwyaf ohonyn nhw'n ceisio cyfleu'r ffaith bod fawr o ddim yn digwydd yn ystod misoedd Gorffennaf ac Awst.\nRoedd 'na wirionedd yn perthyn i'r peth ar un adeg. Doedd y Senedd, y Cynghorau na'r llysoedd yn eistedd yn ystod hirddyddiau'r haf a heb y rheiny roedd pethau'n weddol hesb yn ein hystafelloedd newyddion.\nI'r rheiny oedd yn gweithio trwy gyfrwng y Gymraeg roedd y tair wythnos ar ôl yr Eisteddfod yn hunllefus. Doedd diawl o ddim yn digwydd ac ar ben hynny roedd y byd a'i wraig bant yn Llydaw yn eu carafannau! Diolch byth bod pen-blwydd John Evans, Llewitha, dyn hynaf y byd, ym mis Awst, oedd cri ambell i olygydd!\nMae pethau wedi newid erbyn hyn ac eleni go brin fod gwleidyddion ar yr ochr goch yn pacio bagiau a heglu hi am y Costas. Seneddwr ar Dramp? Dim ffiars o beryg.\nFe wnes i chwythu fy nghorn fy hun y dydd o'r blaen trwy dynnu sylw at flog o 2012 lle gwnes i broffwydo y gallasai Owen Smith arwain ei blaid rhyw ddydd. Rwyf am fynd cam ym mhellach heddiw trwy ddarogan y bydd Owen yn ennill yr arweinyddiaeth ym mis Medi er gwaetha'r dystiolaeth i'r gwrthwyneb.\nMae'r dystiolaeth honno yn dibynnu'n bennaf ar arolygon sy'n awgrymu bod dros hanner y rheiny sydd â'r hawl i bleidleisio yn yr ornest yn aros yn driw i Jeremy Corbyn. Nawr, mae 'trac record' y polwyr pan mae'n dod ar etholiadau mewnol y blaid Lafur yn rhyfeddol o agos at y marc. Mae YouGov yn arbennig wedi bod yn agos iawn ati mewn etholiadau blaenorol.\nFe wnewch chi synhwyro bod yna 'ond' yn dod! Dyma fe. Mae 'na fyd o wahaniaeth rhwng arolwg barn ar ddechrau ymgyrch ac un ar ei ddiwedd - yn enwedig pam y'ch chi'n son am etholwyr gwybodus a gweithgar.\nMae'n deg synhwyro, fi'n meddwl, bod yr arolygon ar hyn o bryd yn adlewyrchu uchafswm pleidlais Jeremy Corbyn ac isafswm pleidlais Owen Smith. Hynny yw, mae'n ddigon hawdd dychmygu pobol sy'n gefnogol i Corbyn ar hyn o bryd yn newid eu meddyliau wrth i'r dicter yn erbyn y blaid seneddol ostegu. Mae'n anodd credu y bydd 'na Owenistas yn troi eu cefnau ar eu harwr.\nGallasai dylanwad yr undebau a'u harweinwyr fod yn allweddol wrth i'r ras ddatblygu ac mae 'na ambell arwydd bod cefnogaeth rhai ohonynt i Jeremy Corbyn braidd yn simsan. Fe gawn weld, ond leiaf fe fydd gan newyddiadurwyr gwleidyddol digon i ysgrifennu yn i gylch dros yr wythnosau a'r misoedd nesaf.


Cerddi T Glynne Davies ar wydrau peint yn ardal y brifwyl – Golwg360\nCerddi T Glynne Davies ar wydrau peint yn ardal y brifwyl\nThe Bee Inn, Eglwysbach yn cynnig dracht o ddiwylliant i’w cwsmeriaid\nGwydriad o gwrw ag arno eiriau’r bardd T Glynne Davies\nMae tafarn sydd nid nepell o faes y brifwyl yn Llanrwst yn gwerthu cwrw mewn gwydriad ag arno eiriau prifardd o’r fro.\nYn ôl Mark Skelly, perchennog The Bee Inn ym mhentref Eglwysbach, mae cwsmeriaid sy’n archebu peint o’r Gwenyn Cymreig hefyd yn cael dracht o farddoniaeth y diweddar T Glynne Davies.\nMae’r dafarn wedi bod yn cynnig y gwydrau hynod ers 2012, meddai ymhellach, ac nid cyd-ddigwyddiad yw’r ffaith bod un o’i chwsmeriaid ffyddlonaf – Geraint Glyn o’r band Ar Log – yn fab i’r prifardd a enillodd y Goron ym mhrifwyl Llanrwst yn 1951.\n“Mae ganddon ni ffrâm yn y dafarn sy’n cynnwys cyfieithiad Saesneg, yn ogystal â phwt am Thomas Glynne Davies ei hun,” meddai Mark Skelly wrth golwg360.\n“Y prif reswm y gwnaethon ni greu’r gwydrau oedd oherwydd ein bod ni yn Nyffryn Conwy ac oherwydd bod un o’n cwsmeriaid lleol yn deulu [i T Glynne Davies].”\nWrth holi a fyddai modd prynu’r gwydrau yn ystod wythnos y brifwyl, dywed Mark Skelly na fyddan nhw ar gael i’w cymryd adref.\n“Roedden ni’n arfer eu gwerthu nhw,” meddai. “Ond, yn anffodus, fe gafodd lawer ohonyn nhw eu dwyn, oherwydd maen nhw’n eithaf unigryw, a dydyn ni ddim wedi creu rhagor yn ddiweddar…\n“Rydyn ni am gyfri’r stoc ar ôl yr haf, a chael rhagor i mewn.”\nCyfres Netflix newydd wedi ei seilio ar chwedl Arthur, meddai academydd o Brifysgol Bangor\nArglwyddes y Llyn yn dychwelyd i'r sgrin fach\nMae'n gyfle i ddod â dwy sín werin Cymru ynghyd, meddai'r canwr\nLlywodraeth Cymru’n cyhoeddi strategaeth brofi newydd\nY Gweinidog Iechyd, Vaughan Gething, yn dweud y bydd y strategaeth newydd yn helpu’r wlad i baratoi am ail don o’r coronafeirws


Rhaglen Caru Darllen Ysgolion yn cael ei lansio – ExChange\nAuthorfamilycommunityPosted on Mehefin 10, 2022 Mehefin 10, 2022 CategoriesTeulu & Chymuned Blog\nCyhoeddwyd y blog hwn yn wreiddiol yn Cyngor Lyfrau.\nBydd pob disgybl rhwng 3 ac 16 oed mewn ysgolion gwladol yng Nghymru yn derbyn eu llyfr eu hunain i’w gadw, wrth i Gyngor Llyfrau Cymru a Jeremy Miles, Gweinidog y Gymraeg ac Addysg, lansio’r rhaglen Caru Darllen Ysgolion.\n“Mae llyfrau’n gallu dy helpu i deimlo’n rhan o gymuned fyd-eang wrth agor dy feddwl i brofiadau falle dwyt ti ddim yn eu profi o ddydd i ddydd. P’un a fyddwn ni’n darllen i ymlacio neu ddarllen i gael ysbrydoliaeth, mae straeon yn ehangu ein holl orwelion” – Mel Owen.\n“I blant, mae cael mynediad at lyfrau a straeon yn gwneud cymaint o wahaniaeth i’w lles, ac yn eu helpu i ddatblygu eu dychymyg. Yn ystod y cyfnod clo, roedd fy mab yn cael cysur mawr mewn llyfrau. Does dim byd gwell na dal llyfr go iawn yn eich dwylo, ac mae cymaint o ddewis ar gael – mae ’na rywbeth i bawb” – Charlotte.\n“Mae’n hyfryd bod yn Ysgol Hamadryad heddiw i weld y llyfrau’n cyrraedd fel rhan o’r rhaglen Caru Darllen Ysgolion, a’r plant yn gallu dewis eu llyfrau eu hunain. Hoffwn ddiolch i bawb fu’n rhan o gyflawni’r prosiect uchelgeisiol hwn, sy’n ganlyniad i ymdrech anferth ar y cyd rhwng cyhoeddwyr, ysgolion, llyfrwerthwyr, Llywodraeth Cymru a’r Cyngor Llyfrau. Rwy’n edrych ymlaen at weld rhagor o lyfrau’n cael eu dosbarthu i ragor o blant dros y misoedd sydd i ddod” – Jeremy Miles, Gweinidog y Gymraeg ac Addysg.\n“Mae’r rhaglen Caru Darllen Ysgolion yn ymwneud â sbarduno cariad gydol oes at ddarllen, a helpu pawb i ddod o hyd i’r llyfr iawn iddyn nhw. Mae datblygu’r arfer o ddarllen yn rhoi manteision am oes, ac mae cael mynediad at lyfrau mor bwysig i blant a phobl ifanc. Dyna pam y bydd cam olaf y rhaglen, yn nes ymlaen yn y flwyddyn, yn cyflenwi casgliad o tua 50 o lyfrau’n rhad ac am ddim i lyfrgelloedd ysgolion, fel bod modd i ddisgyblion barhau â’u taith ddarllen” – Helgard Krause, Prif Weithredwr Cyngor Llyfrau Cymru.\n← Un tro yn y Dyfodol: Ysbrydoli plant i ofalu am y byd o’u cwmpas\nCam-drin domestig: Bod mewn gofal a’m taith bersonol →


Deall Grym Credo yr Apostolion | PWYNTIAU GWEDDI\nHafan Gweddi Deall Grym Credo yr Apostolion\nDeall Grym Credo yr Apostolion\nWrth dyfu i fyny fel plant mae ein rhieni bob amser yn gwneud inni adrodd gweddi bob bore. Roedden nhw'n ei alw'n Gred yr Apostolion. Roeddem bob amser yn ei adrodd ar ôl ein defosiwn boreol neu weithiau gyda'r nos cyn i ni fynd i'r gwely. Fe wnaethon ni adrodd cred yr apostol mor aml nes ein bod ni erbyn ein harddegau wedi meistroli'r gair am air am air.\nRoedd ein rhieni’n addoli gyda’r eglwys Anglicanaidd, ac yn yr eglwys Anglicanaidd, mae’n ofynnol i chi feistroli credo’r apostol a gweddïau eraill cyn y gellir eich bedyddio. Roedd llawer ohonom yn adrodd y cred bwerus hon heb ddeall beth oedd yn ei olygu a'r pŵer y tu ôl iddo. I'r rhan fwyaf ohonom, dim ond adrodd a gweddïau arferol yn unig yr oeddem yn gweddïo bob tro yn yr eglwys.\nHeddiw trwy ras Iesu Grist ac arwain yr Ysbryd Glân, byddaf yn rhannu gyda ni ynglŷn â deall pŵer cred yr apostol. Yn yr erthygl hon, byddwn yn dysgu'r canlynol: Ystyr credo'r apostolion, y datguddiad y tu ôl i gredo'r apostolion, credo Nicene, a chredo'r apostolion weddi. Rwy'n eich annog i agor eich calon wrth ichi ddarllen yr erthygl hon heddiw, bydd goleuni Duw yn disgleirio yn eich calon a byddwch yn cael eich bendithio gan y datguddiad y byddwch chi'n ei ddarganfod yn yr erthygl hon heddiw.\nBeth Yw Credo'r Apostolion?\nCredo yr Apostolion\nRwy'n credu yn Nuw, y Tad hollalluog,\ncrëwr nefoedd a daear.\nRwy'n credu yn Iesu Grist, ei unig Fab, ein Harglwydd.\nFe’i cenhedlwyd gan nerth yr Ysbryd Glân\nac a anwyd o'r forwyn Fair.\nDioddefodd o dan Pontius Pilat,\nei groeshoelio, bu farw, a'i gladdu.\nDisgynnodd i'r meirw.\nAr y trydydd diwrnod cododd eto.\nEsgynnodd i'r nefoedd,\nac yn eistedd ar ddeheulaw'r Tad.\nFe ddaw eto i farnu'r byw a'r meirw.\nRwy'n credu yn yr Ysbryd Glân,\nyr Eglwys gatholig sanctaidd,\natgyfodiad y corff,\na'r bywyd tragwyddol. Amen.\nCredo’r Apostolion yw un o’r credoau hynaf yng nghorff Crist heddiw. Ni ysgrifennwyd y credo hwn gan yr Apostolion, ond mae'n seiliedig ar seiliau craidd y ffydd Gristnogol. Mae'r credo apostolion wedi bodoli mor bell yn ôl â 140AD ac fe'i defnyddir yn helaeth gan lawer o eglwysi ac enwadau ledled y byd at wahanol ddibenion.\nNid credo cyffredin yn unig yw cred yr apostolion, amlygir sylfaen graidd y ffydd Gristnogol yn y credo. Mae cred yr apostolion yn llawn llawer o ddatguddiadau, bydd dealltwriaeth y datguddiadau hyn yn helpu ein dealltwriaeth ysbrydol o'r credoau hyn. Un peth yw adrodd yr apostolion credo fel cerdd, a pheth arall yw adrodd yr apostolion a gredwyd â dealltwriaeth ysbrydol ddofn.\nMae llawer o gredinwyr yn llafarganu’r apostolion a gredodd yno amryw enwadau yn grefyddol, heb ddeall ystyr y credo. Nid yw llawer ohonynt yn gwybod arwyddocâd ysbrydol credo'r apostolion. Ysgrifennwyd cred yr apostolion gan ein tadau, yn seiliedig ar y datguddiad dwfn a'r ddealltwriaeth ysbrydol sydd ganddyn nhw am ben Duw, Dyna Dduw Dad, Crist y Mab a Duw Yr Ysbryd Glân. Cafodd ein tadau yn y ffydd a ysgrifennodd y credoau hyn eu hysbrydoli gan yr Ysbryd Glân i'w ysgrifennu. Felly mae'n cymryd i gredwr sy'n ysbrydol ddeall y datguddiad y tu ôl i gred yr apostolion. Nawr, gadewch inni edrych ar ystyr credo'r apostolion.\nBeth Yw Ystyr Credo yr Apostolion?\nBeth yw ystyr credo'r Apostolion? Mae llawer ohonom ni'n gwybod y datganiadau, ond beth yw arwyddocâd ysbrydol credo'r apostolion? Gwnaeth Iesu inni ddeall yn llyfr Ioan 6:63 mai Ysbryd yw gair Duw, mae’r rhain yn golygu bod yn rhaid deall pob gair Duw yn ysbrydol er mwyn iddo gael ei gynyddu i’r eithaf. Gall unrhyw un adrodd y credo, ond dim ond y rhai sydd â dealltwriaeth ysbrydol y gellir eu rhoi a'u gwir fendithio gan gredo'r apostolion.\nRhennir credo'r Apostolion yn dair prif ran, Duw Y Tad, Crist y Mab a'r Ysbryd Glân. Felly mae'n ddatganiad o Ffydd, felly mae'n rhaid i'ch ffydd fod yn gyfan er mwyn i chi gael eich bendithio gan y credoau hyn. Nawr, gadewch inni edrych arnynt un ar ôl y llall.\n1. Ffydd Yn Y Duw Y Tad:\nHebreaid 11: 6 Fersiwn y Brenin Iago (KJV)\nMae eich bywyd Cristnogol yn cychwyn o'ch ffydd yn Nuw hollalluog, gwneuthurwr y nefoedd a'r ddaear. Ein Duw ni yw'r Duw nas gwelwyd o'r blaen sy'n gweld pob peth. Ef yw'r Duw anweledig a holl bwerus. Roedd gan ein tadau yn y ffydd a luniodd gred yr apostolion ddatguddiad dwfn am Dduw a chlywsant ffydd ynddo. Yn anffodus heddiw mae llawer o bobl yn mynd i'r eglwys ac yn adrodd credo'r apostolion heb adnabod Duw na chael perthynas bersonol ag ef. Ni all dim ond adrodd yr apostolion credo ar eich pen eich hun eich helpu chi, mae'r geiriau yno'n bwerus, ond yn gyntaf rhaid i chi gredu yn Nuw a datblygu'ch ffydd yn Nuw cyn bod yn rhaid ateb eich gweddïau. Iachawdwriaeth yw'r cam cyntaf wrth adnabod Duw. Nid ydych yn gymwys i adrodd cred yr apostolion oni bai eich bod yn wirioneddol gredu yn Nuw.\n2. Ffydd Yn Iesu Grist:\nDeddfau 16: 31 Fersiwn y Brenin James (KJV)\n31 A hwy a ddywedasant, Credwch yn yr Arglwydd Iesu Grist, ac fe'ch achubir, a'ch tŷ.\nCredu yn Nuw yw'r cam cyntaf, ond credu yn Iesu Grist yw'r hyn sy'n eich sefydlu chi'n blentyn i Dduw. Mae adrodd credo yr apostolion heb gredu mai Iesu Grist yw eich Arglwydd ac mae gwaredwr yn wastraff amser. Nid ydych ond yn chwarae crefydd ac nid yw cariad Duw ynoch chi. Pwy yw Iesu Grist?\nA. Iesu Grist yw unig anedig Fab Duw. Daeth oddi wrth Dduw, Duw ydyw.\nB. Iesu Grist yw ein hiachawdwriaeth. Ein ffydd yn Iesu Grist yw'r hyn sy'n sefydlu ein hawl i sefyll gyda Duw. Rydyn ni'n cael ein hachub oherwydd ein bod ni'n credu yn Iesu Grist ein Harglwydd. Talodd y pris am ein hiachawdwriaeth trwy Ei farwolaeth ar y groes. Bu farw er mwyn inni fyw, a chodwyd Ef oddi wrth y meirw er ein Cyfiawnhad. Ni ellir achub unrhyw un y tu allan i Iesu Grist.\nC. Aeth Iesu Grist i Uffern i Ni. Nid marw drosom yn unig y gwnaeth Crist, Aeth i hel yn ein lle, mae cyrchfan pob pechadur yn uffern, a chan i Iesu gymryd lle pechaduriaid, aeth i uffern ar ein rhan. Yn Uffern, fe orchfygodd Iesu farwolaeth a’r bedd, fe orchfygodd holl rymoedd y tywyllwch a gwneud sioe gyhoeddus ohonyn nhw i gyd, Colosiaid 2:15, Datguddiad 1:18. Felly, os ydych chi'n credu yn Iesu Grist fel eich Arglwydd a'ch gwaredwr personol, nid oes gan farwolaeth ac uffern unrhyw bwer dros eich bywyd.\nD. Mae Iesu Grist yn Fyw. Mae Iesu Grist yn fyw, Cododd oddi wrth y meirw ar ôl tridiau ac mae'n fyw am byth, Datguddiad 1:18. Nid ydym yn gwasanaethu Duw marw, mae ein Duw yn fyw ac mae'n dal i newid bywydau ac yn gwneud rhyfeddodau yn feunyddiol trwy ei blant ar y ddaear heddiw, halleluyah.\n3. Ffydd Yn Yr Ysbryd Glân.\nDeddfau 1: 8 Fersiwn y Brenin James (KJV)\n8 But byddwch yn derbyn pŵer, wedi hynny mae'r Ysbryd Glân wedi dod arnoch chi: a byddwch yn dystion i mi yn Jerwsalem, ac yn holl Jwdea, ac yn Samaria, ac hyd eithaf y ddaear.\nYr Ysbryd Glân yw trydydd person pen Duw, Yr Ysbryd Glân yw cludwr presenoldeb Duw, yr Ysbryd Glân yw Duw ei hun. Ar ôl i Iesu Grist esgyn i'r nefoedd, anfonodd yr Ysbryd Glân atom, i'n helpu i gyflawni ein mandad ar y ddaear. Cafodd eglwys Iesu Grist enedigaeth gan yr Ysbryd Glân yn Actau 2. Yr Ysbryd Glân yw grym bywyd eglwys Dduw yn gyffredinol.\nYng nghred yr apostolion, nid yw'r eglwys gatholig sanctaidd yno'n golygu'r eglwys Babyddol, yn syml mae'n golygu corff cyfan Crist, cymundeb y saint ledled y byd. Yr Ysbryd Glân yw'r hyn sy'n cadw'r eglwys yn egnïol ac yn gynhyrchiol.\nFelly, os ydych chi'n adrodd cred yr apostolion, rhaid i chi ofyn y canlynol, cwestiwn, a ydw i'n credu yn yr Ysbryd Glân?, A yw pŵer Duw ar waith ynof fi? Nid ysgrifennu'r credo yn y cnawd yn unig a wnaeth ein tadau sefydlu, cawsant eu llenwi ag Ysbryd Glân Duw, roedd eneiniad Ysbryd Duw ar waith ynddynt, a dyna pam mae'r credo yn dal i fod yn berthnasol heddiw fel yr oedd yno ddyddiau. . Mae angen i'r Ysbryd Glân ddeall y pŵer y tu ôl i gred yr apostolion. Gwybod mwy am yr Ysbryd Glân, CLICIWCH YMA.\nBeth Am Gred Nicene?\nCredo llawer diweddarach yw cred Nicene, a grëwyd yn Nicaea mewn twrci hynafol, gan gyngor Nicaea yn 325AD, Mae credo Nicene yn debyg i gredo’r Apostolion, mae hefyd yn ddatganiad o ffydd, ond mae’n canolbwyntio’n bennaf ar y farwolaeth. , claddu ac atgyfodi Iesu Grist. Tra bod cred yr apostolion yn crynhoi ffydd Apostolion y ganrif gyntaf, mae'r credo nicene yn canolbwyntio ar farwolaeth Crist, dyna pam y defnyddir credo Nicene fel arfer yn ystod tymhorau'r Pasg. Isod mae cred Nicene:\nCredwn mewn un Duw, y Tad Hollalluog, gwneuthurwr nefoedd a daear, o bethau gweladwy ac anweledig.\nAc mewn un Arglwydd Iesu Grist, Mab Duw, anedig Duw y Tad, yr Unig-anedig, sydd o hanfod y Tad.\nDuw Duw, Goleuni Goleuni, gwir Dduw gwir Dduw, a anwyd ac na wnaed; o'r un natur â'r Tad, trwy bwy y daeth pob peth i fodolaeth, yn y nefoedd ac ar y ddaear, yn weladwy ac yn anweledig.\nPwy i ni y daeth dynoliaeth ac er ein hiachawdwriaeth i lawr o'r nefoedd, ei ymgnawdoli, ei gwneud yn ddynol, ei geni'n berffaith o'r forwyn Fair Fair gan yr Ysbryd Glân.\nGan bwy y cymerodd gorff, enaid, a meddwl, a phopeth sydd mewn dyn, yn wirioneddol ac nid mewn semblance.\nDioddefodd, cafodd ei groeshoelio, cafodd ei gladdu, cododd eto ar y trydydd diwrnod, esgynnodd i'r nefoedd gyda'r un corff, [ac] eistedd ar ddeheulaw'r Tad.\nMae i ddod gyda'r un corff a chyda gogoniant y Tad, i farnu'r byw a'r meirw; o'i deyrnas nid oes diwedd.\nCredwn yn yr Ysbryd Glân, yn y rhai heb eu trin a'r perffaith; Pwy a lefarodd trwy'r Gyfraith, proffwydi, ac Efengylau; Yr hwn a ddaeth i lawr ar yr Iorddonen, a bregethodd trwy'r apostolion, ac a oedd yn byw yn y saint.\nCredwn hefyd mewn dim ond Un Eglwys, Universal, Apostolaidd a [Sanctaidd]; mewn un bedydd mewn edifeirwch, er maddeuant, a maddeuant pechodau; ac yn atgyfodiad y meirw, ym marn dragwyddol eneidiau a chyrff, a Theyrnas Nefoedd ac yn y bywyd tragwyddol\nGweddi Credo yr Apostolion\nDyma'r prif sylfaen y mae'n rhaid i chi ei chael yn eich bywyd fel credadun er mwyn gwneud y mwyaf o gred yr apostolion. Fel y dywedais yn gynharach, ni all adrodd y credo heb sylfaen ysbrydol gadarn eich helpu chi, os nad ydych chi'n credu yn Nuw y Tad, ei Fab Iesu Grist, a'r Ysbryd Glân, yna ni all credo'r apostolion fyth fod yn fendith i chi . Er mwyn eich helpu chi, rwyf wedi llunio rhai gweddïau pwerus yr wyf yn eu galw yn ofalus, credodd yr apostolion weddi. Mae'r gweddïau hyn yn seiliedig ar sylfaen ffydd yr Apostolion. Gweddïau cyfaddefiad llawn ffydd ydyn nhw. Mae Rhufeiniaid 10:10, yn dweud wrthym ein bod yn credu o’n calonnau, ac mae adnod 17 o’r un bennod yn dweud wrthym fod ffydd yn dod trwy glywed gair Duw. Wrth i chi gymryd rhan yn y gweddïau datganiad llawn ffydd hyn, bydd eich ffydd yn dod yn fyw, a bydd eich sylfaen ysbrydol yn cael ei sefydlu. Hyd yn oed os na chewch eich geni eto, bydd gweddïau credo’r apostolion hyn yn eich ailgysylltu yn ôl â Duw ac yn eich sefydlu chi ynddo.\nDad, diolchaf ichi am mai ti yw crëwr nefoedd a daear.\n2. dewch i'ch gorsedd gras heddiw ac rwy'n derbyn trugaredd a maddeuant pechodau yn enw Iesu Grist\n3. Rwy'n credu ynoch chi fy Nuw fel crëwr y nefoedd a'r ddaear, yn enw Iesu Grist\n4. Credaf mai ti yw fy Nhad Nefol, a'r Un a'r unig Dduw Gwir. yn enw Iesu Grist\n5. Credaf mai chi yw'r Alpha a'r Omega, yr un a greodd y dechrau ac nad oes diwedd iddo, yn enw Iesu Grist\n6. Credaf mai chi yw'r Duw annioddefol, na ellir ei symud ac sy'n ddibynadwy byth, yn enw Iesu Grist\n7. Credaf mai chi yw'r Duw trugarog, y Duw Tosturiol a'r Duw sy'n maddau byth.\n8. Credaf mai Duw Abraham, Isaac, a Jacob ydych chi, Duw'r Byw ac nid y meirw.\n9. Credaf ichi anfon eich uniganedig Fab Iesu Grist i farw dros ein pechodau.\n10. Rwy'n credu yn Iesu Grist fel fy Arglwydd a'm Gwaredwr personol.\n11. Credaf i Iesu Grist farw dros fy mhechodau.\n12. Credaf iddo gael ei godi oddi wrth y meirw er fy nghyfiawnhad\n13. Credaf mai cyfiawnder Duw yng Nghrist Iesu ydw i, oherwydd fy ffydd yn enw Iesu Grist\n14. Rwy'n credu mai Iesu Grist, a anfonodd yr Ysbryd Glân i'm helpu yn fy ngherdded Gristnogol.\n15. Credaf mai'r Ysbryd Glân yw Ysbryd Duw\n16. Rwy'n credu mai'r Ysbryd Glân yw fy nghynorthwyydd mewn bywyd\n17. Credaf mai'r Ysbryd Glân yw Fy athro a'm hamddiffynnwr\n18. Rwy'n credu yn Eglwys Dduw Cyffredinol\n19. Credaf mai eglwys Dduw yw colofn y gwirionedd\n20. Credaf mai Iesu Grist yw pennaeth yr Eglwys.\nerthygl flaenorolGweddïau Gwaredigaeth Ar Gyfer Sons Cyntaf\nerthygl nesafGweddi Gwaredigaeth O Ysbryd Alcoholiaeth\nMary Chwefror 4, 2020 Am 2:01 yp\nDiolch am y gweddïau. Rwy'n wir yn cael fy mendithio a'm cyfoethogi gan y gweddïau niferus\nGweddïau Dyddiol I Goncro Ofn a Phryder


Emiliano Sala: Trefnydd hediad yn euog o beryglu diogelwch yr awyren – Golwg360\nEmiliano Sala: Trefnydd hediad yn euog o beryglu diogelwch yr awyren\nCafwyd David Henderson, 67, yn euog o’r cyhuddiad yn Llys y Goron Caerdydd heddiw (dydd Iau, Hydref 28)\nMae trefnydd yr hediad a laddodd y pêl-droediwr Emiliano Sala wedi cael ei ganfod yn euog o beryglu diogelwch yr awyren.\nBu farw Sala a pheilot yr awyren, David Ibbotson, ar ôl i’r awyren oedd yn eu cludo o Ffrainc blymio i mewn i’r Sianel ger Guernsey ar Ionawr 29, 2019.\nRoedd y pêl-droediwr newydd symud i Glwb Pêl-droed Caerdydd o glwb Nantes yn Ligue 1, ond bu farw cyn cyrraedd y brifddinas.\nCafodd David Henderson, sy’n 67 oed ac yn dod o Swydd Efrog, ei gyhuddo gerbron Llys y Goron Caerdydd heddiw (dydd Iau, Hydref 28).\nRoedd y mwyafrif ar y rheithgor (10 allan o 12) o’r farn fod Henderson yn euog am ei ran wrth drefnu’r daith gyda’r asiant pêl-droed Willie McKay.\nRoedd o wedi gofyn i Ibbotson hedfan yr awyren tra ei fod o ar wyliau efo’i deulu ym Mharis.\nDoedd gan Ibbotson, a oedd yn beilot i Henderson yn gyson, ddim trwydded i beilota hediadau masnachol, cymhwyster i yrru yn y nos, ac roedd ei hawl i hedfan awyrennau Piper Malibu wedi dod i ben.\nFe glywodd y rheithgor fod Henderson wedi tecstio nifer o bobol ar ôl i’r awyren ddiflannu yn eu rhybuddio i gadw’n ddistaw.\nMewn ymateb i hynny, dywedodd cyn-swyddog yr Awyrlu ei fod yn poeni y byddai ymchwiliad i’w weithredoedd.\nDiwylliant o dorri rheolau\nRoedd yr erlynydd Martin Goudie yn dweud bod Henderson un ai wedi bod yn “anystyriol neu’n esgeulus” yn y ffordd roedd yn gweithredu’r hediad, gan roi ei fusnes uwchlaw diogelwch y teithwyr.\nYchwanegodd Goudie fod Henderson wedi creu diwylliant o dorri rheolau hedfan ymhlith y peilotiaid yr oedd yn eu cyflogi.\nRoedd perchennog yr awyren Piper Malibu, Fay Keely, wedi dweud wrth Henderson i beidio gadael Ibbotson i’w hedfan, oherwydd iddo dorri rheolau gofod awyr yn y gorffennol.\nFe wnaeth Henderson anwybyddu’r galwadau hynny, gan yrru neges i’r peilot yn dweud bod gan y ddau ohonyn nhw’r “cyfle i wneud arian” os nad oedden nhw’n “cynhyrfu cleientiaid na thynnu sylw’r Awdurdod Hedfan Sifil”.\nWrth ddod â’r sylwadau i ben, dywedodd Martin Goudie fod Henderson yn arwain “sefydliad anghymwys, heb ei chofnodi ac anonest”.\nRoedd David Henderson eisoes wedi pledio’n euog i geisio cludo teithiwr heb ganiatâd nac awdurdod.\nBydd yn cael ei ddedfrydu am y ddau gyhuddiad ar Dachwedd 12.\n‘Cwestiynau i’w hateb o hyd’\nMae teulu Emiliano Sala wedi croesawu’r newyddion, ond maen nhw’n dweud bod cwestiynau i’w hateb o hyd a’u bod yn gobeithio y bydd hediadau tebyg yn cael eu hatal yn y dyfodol.\n“Un darn o’r pos yn unig yw gweithredoedd David Henderson o ran sut y daeth yr awyren roedd David Ibbotson yn ei hedfan yn anghyfreithlon i blymio i’r môr ar Ionawr 21, 2019,” meddai llefarydd ar ran y teulu.\n“Dydyn ni ddim yn gwybod o hyd y wybodaeth allweddol ynghylch hanes cynnal a chadw’r awyren a’r holl ffactorau y tu ôl i’r gwenwyn carbon monocsid a gafodd ei ddatgelu fis Awst 2019 gan AAIB [ymchwilwyr damweiniau awyr].\n“Dim ond yng nghwest Emiliano y mae modd canfod yr atebion i’r cwestiynau hyn, ac mae disgwyl i hwnnw ddechrau fis Chwefror y flwyddyn nesaf.\n“Mae’r teulu Sala yn gobeithio’n fawr y bydd pawb sydd ynghlwm wrth y cwest yn datgelu deunydd yn llawn heb ragor o oedi, gan gynnwys Piper Aircraft Inc a’r AAIB.\n“Dylai hyn sicrhau bod y cwest yn gallu ateb ei rôl o archwilio’r dystiolaeth yn llawn ac heb ofn fel bod yr holl ffeithiau’n dod i’r fei.\n“Dim ond pe bai hynny’n digwydd y bydd teulu Emiliano, o’r diwedd, yn gwybod y gwirionedd am y drasiedi hon, gan alluogi’r holl wersi i gael eu dysgu fel nad yw’r un teulu arall yn godde’r fath farwolaeth y gellid fod wedi’i hosgoi.”\nGareth Anscombe yn nhîm Cymru am y tro cyntaf ers dwy flynedd\n"Mae'n mynd i fod yn brofiad gwych i'r chwaraewyr hynny sydd heb chwarae llawer o brofion rygbi"\nCyn-reolwr Abertawe yn cael ei gysylltu â swydd rheolwr Barcelona\nMae Roberto Martinez wedi'i gysylltu â'r swydd ar ôl i Ronald Koeman gael ei ddiswyddo


Cyfoeth Naturiol Cymru / Ymgynghoriad ar ein Cynllun Taliadau ar gyfer 2017-18\nYmgynghoriad ar ein Cynllun Taliadau ar gyfer 2017-18\nRydym yn gofyn am eich sylwadau a’ch barn ar y cynigion ar gyfer ein ffioedd a’n taliadau yn 2017/18\n21 Hyd 2016\n13 Ion 2017\nBydd yr ymgynghoriad 12 wythnos hwn yn dod i ben ar 13 Ionawr 2017 a defnyddir y canlyniadau wrth lunio ein cynllun terfynol, a gyflwynir o 1 Ebrill 2017.\nYn unol â gofynion y Llywodraeth, mae'n rhaid i ni adennill costau cyflenwi ein gwasanaethau rheoleiddio oddi wrth y rhai sy’n cael eu rheoleiddio gennym, yn hytrach na chael ein hariannu trwy drethu cyffredinol. Y costau hyn sy’n gyfrifol am tua 20% o gyfanswm cyllid Cyfoeth Naturiol Cymru. Rydym yn agored a thryloyw ynglŷn â’r ffordd y mae ein ffioedd a’n taliadau’n cael eu strwythuro, yn ogystal â sut mae’r arian a gesglir yn cael ei ddefnyddio wedyn.\nMae ein cynllun ffioedd a thaliadau’n cael ei adolygu’n rheolaidd i sicrhau bod ein costau’n cael eu talu a’n gofynion technegol yn cael eu cwrdd. O ganlyniad i’n hadolygiad diweddaraf, rydym yn cynnig cynnal lefelau cyfredol ein taliadau sylfaenol, heblaw am daliadau tynnu dŵr, a gwneud rhai newidiadau i drefniadau codi tâl cyfredol. Rydym hefyd yn cynnig cyflwyno taliadau am gytundebau cronfeydd dŵr a gwasanaethau cynghori dewisol.\nDylech anfon eich sylwadau , gan ddefnyddio’r ffurflen isod, erbyn 5pm ar 13 Ionawr 2017.\nGallwch ymateb yn y ffyrdd canlynol:\nYmateb i Ymgynghoriad Taliadau\nFfurflen ymateb WORD [107.0 KB]\nAsesiad Sensitifrwydd a Chapasiti Tirweddau Ymgynghoriad ar ein Cynllun Taliadau ar gyfer 2019/20 Ymgynghoriad Gweithio gyda'n Gilydd Rhagor


Ond mae gen innau feddwl hefyd!: Job 12 (Chwefror 13, 2021) - Myfyrdodau Dyddiol - Bible Society\nGenesis 46 Marc 16 Job 12 Rhufeiniaid 16\nMyfyrdod Dyddiol: Job 12\nSut ydych chi'n teimlo pan fydd pobl yn gwrthod gwrando arnoch chi a'ch credu, er gwaethaf y dadleuon neu'r dystiolaeth a ddarperir yn eich amddiffyniad? Yn y bennod heddiw, mae Job - yn teimlo ei fod yn cael ei gam-farnu a’i drin yn nawddoglyd - yn gadael i’w rwystredigaeth ddangos ac yn cyflwyno asesiad llym o gyngor ei ffrindiau.\nYdyn nhw'n meddwl eu bod nhw'n gwybod mwy am fawredd, pŵer a doethineb Duw nag y mae ef? ‘Dw i ddim gwaeth na chi,’ meddai (adnod 3) ac yn mynd ati i’w brofi. Mae eu dealltwriaeth ddofn, o sofraniaeth Duw yn wybodaeth gyffredin. ‘Yn ei law e mae bywyd pob creadur ac anadl pob person byw’ (adnod 10). Mae hyd yn oed y bwystfilod, adar, pysgod a bywyd planhigion yn gwybod mai Duw sy'n rheoli (adnodau 7–9)!\nPa fath o ffrindiau ydynt i drin Job fel jôc a'i gicio yn ystod ei gyfnod gwaethaf (adnodau 4-5)? Buont yn rhythu ar ei euogrwydd tybiedig, gan wrthod ystyried unrhyw esboniad arall am ei ddioddefaint. Mae'n eu herio i roi ei eiriau ar brawf priodol (adnod 11). Os yw dioddefaint i’r drygionus yn unig, pam mae troseddwyr yn byw mewn heddwch a diogelwch (adnod 6)? Pam mae Duw yn gweld yn dda i iselhau cynghorwyr, brenhinoedd, barnwyr ac offeiriaid uchel eu parch (adnodau 13-25)? A allai ffyrdd Duw fod yn fwy cymhleth nag y maent yn ei ddychmygu?\nOs nad yw ffyniant ac iechyd yn arwydd o gyfiawnder yng ngolwg Duw, sut y gall Job wybod ei fod yn dderbyniol gan Dduw? Yr unig un sy’n gallu ateb y cwestiwn hwn a datgan Job yn ddieuog yw Duw a dyna pam mae Job eisiau dwyn ei achos ger ei fron ef.\nA ydych erioed wedi cael eich cam-gynrychioli gan eraill? Diolch byth, nid yw ein cyhuddwyr yn cael y gair olaf. Mae Duw wedi rhoi’r awdurdod i farnu i Iesu (Ioan 5.22) ac nid yn unig ein barnwr ni ond ein gwaredwr. ‘Ond dydy'r rhai sy'n perthyn i'r Meseia Iesu ddim yn mynd i gael eu cosbi!’ (Rhufeiniaid 8.1). Mae hyn yn newyddion anhygoel o dda!\nArglwydd Iesu, deuaf atat ti fel fy marnwr a gwaredwr. Diolch am farw yn fy lle a chynnig gras yn lle condemniad.


Cyhoeddwyd am 17:59 28 Maw 2017\nCyhoeddwyd am 17:54 28 Maw 2017\nCyhoeddwyd am 17:44 28 Maw 2017\nCyhoeddwyd am 17:24 28 Maw 2017\nCyhoeddwyd am 17:11 28 Maw 2017\nCyhoeddwyd am 16:51 28 Maw 2017\nCyhoeddwyd am 16:36 28 Maw 2017\nCyhoeddwyd am 16:15 28 Maw 2017\nCyhoeddwyd am 15:55 28 Maw 2017\nCyhoeddwyd am 15:34 28 Maw 2017\nAled sy'n cael gwers ar dafodiaeth arbennig Rhosllanerchrugog gan Stella Roberts\nCyhoeddwyd am 15:17 28 Maw 2017\nCyhoeddwyd am 15:07 28 Maw 2017\nCyhoeddwyd am 15:01 28 Maw 2017\nCyhoeddwyd am 14:49 28 Maw 2017\nCyhoeddwyd am 14:38 28 Maw 2017\nIestyn Tyne oedd enillydd Coron Eisteddfod yr Urdd Sir y Fflint 2016\nCyhoeddwyd am 14:28 28 Maw 2017\nCyhoeddwyd am 14:18 28 Maw 2017\nCyhoeddwyd am 14:11 28 Maw 2017\nCyhoeddwyd am 14:01 28 Maw 2017\nCyhoeddwyd am 13:53 28 Maw 2017\nCyhoeddwyd am 13:45 28 Maw 2017\nPryder am glefyd sy'n gallu lladd cŵn\nMae milfeddygon yn dweud eu bod yn cynyddu'r ymchwil i glefyd sy'n angheuol i gŵn o'r enw Alabama Rot wedi i dros 80 o achosion gael eu canfod yn ddiweddar.\nMae un o'r achosion yn Nghil-y-Coed yn Sir Fynwy.\nMae'r symptomau yn cynnwys briw ar hanner isa'r goes nad oes esboniad arall amdano, ond mae modd trin y clefyd os yw'n cael ei ganfod yn ddigon buan.\nCyhoeddwyd am 13:32 28 Maw 2017\nCyhoeddwyd am 13:23 28 Maw 2017\nGalw am atal hela dros dro\nCyhoeddwyd am 13:21 28 Maw 2017\nEnwebiad BAFTA i Euros Lyn\nMae'r cyfarwyddwr Euros Lyn wedi cael ei enwebu yng nghategori Cyfarwyddwr: Ffuglen, yng ngwobrau TV Craft BAFTA, am y rhaglen Damilola, Our Loved Boy.\nYmhlith ei weithiau, mae'r ffilm Y Llyfrgell/ The Library Suicides, Broadchurch a Happy Valley.\nCyhoeddwyd am 13:03 28 Maw 2017\nCawodydd ar eu ffordd\nMae hi'n ddigon cymylog dros rhan helaeth o'r wlad erbyn hyn, ac mae 'na gawodydd ar eu ffordd, gydag ambell gawod drom yn bosib, a'r gwynt yn codi, ond bydd hi'n dal yn eitha' mwyn.\nAm y rhagolygon llawn yn eich ardal chi, ewch i wefan dywydd y BBC .\nCyhoeddwyd am 12:50 28 Maw 2017\nYmchwiliad lladradau: Arestio dau arall\nDywed Heddlu'r Gogledd fod dau ddyn arall wedi eu harestio yn dilyn cyfres o ladradau arfog yn ardaloedd Rhyl a Diserth.\nCafodd dau ddyn eu harestio dydd Sul a'u rhaydhau ar fechnïaeth tra bod yr ymchwiliad yn parhau.\nDylai unrhyw un â gwybodaeth gysylltu â’r heddu ar 101 neu yn ddienw ar 0800 555111\nCyhoeddwyd am 12:30 28 Maw 2017\nDirwyo am waredu gwastraff ar ochr ffordd\nMae adeiladwr o Ynys Môn wedi derbyn gorchymyn cymunedol o 18 mis yn Llys y Goron yr Wyddgrug am gael gwared â gwastraff ar ochr ffordd ar yr ynys.\nCafodd Oswyn Gryffudd Williams, 43 oed, o Walchmai hefyd orchymyn i gwblhau 100 awr o waith di-dâl a thalu dirwy o £250 i Gyfoeth Naturiol Cymru (CNC) am y gost o dacluso'r safle.\nRoedd Williams wedi ei ddedfrydu'n euog mewn gwrandawiad cynharach am adael gwastraff gwyrdd, rwbel a dodrefn swyddfa ar ochr y ffordd.\nCyhoeddwyd am 12:20 28 Maw 2017\nMam yn anhapus gydag ysbyty\nMae mam i bedwar o Sir Benfro wedi dweud wrth y Western Telegraph fod hi wedi cael ei gorfodi i adael Ysbyty Glangwili yn oriau man y bore gyda'i phlentyn dwy oed oedd yn sâl.\nDywed Joanna Allen fod hi a'i merch Nyla wedi eu hanfon i'r ysbyty mewn ambiwlans ond fod yr ysbyty wedi dweud am 03:00 nad oedd dim o'i le ac iddynt drefnu trafnidiaeth er mwyn mynd adre.\nCyhoeddwyd am 12:00 28 Maw 2017\nAchos Garnant: Dyn yn pledio'n euog i ymosod\nMae dyn 69 o Sir Gaerfyrddin wedi pledio'n euog i anafu gyda'r bwriad o achosi niwed corfforol difrifol ar ôl ymosodiad gyda chyllell mewn fferyllfa yn Garnant, Dyffryn Aman.\nFe wnaeth Peter Bellett o Garnant hefyd bledio'n euog i fod ag arf yn ei feddiant yn ystod yr ymosodiad ar Michael Irons ar 5 Rhagfyr, 2016.\nMae'r achos wedi ei ohirio tra bod yr awdurdodau yn ceisio gweld a oes gwely ar gael mewn uned iechyd meddwl diogel.\nCyhoeddwyd am 11:47 28 Maw 2017\n'Siom' am godiad cyflog nyrsys\nMae corff nyrsio'n dweud eu bod wedi'u "siomi" gyda'r cynnydd yng nghyflog gweithwyr iechyd Cymru .\nFe gyhoeddodd Llywodraeth Cymru y bore 'ma y bydd holl staff y GIG yn yn cael codiad cyflog o 1% o 1 Ebrill.\nOnd dywedodd y Coleg Nyrsio Brenhinol (CNB) bod y cynnydd yn llai na chwyddiant ac yn rhan o "erydiad" mewn cyflogau.\nCyhoeddwyd am 11:39 28 Maw 2017\nDadansoddi rhestr fer Gwobrau Tir Na N-og\nY pum llyfr sydd ar restr fer Gwobrau Tir Na N-og 2017, sy'n cael sylw'r awdures Bethan Gwanas yn ei blog yr wythnos hon .\nMeddai: "Dwi’m yn un am fetio, ond ers rhai blynyddoedd mae diwyg llyfrau wedi bod yn fwyfwy pwysig yn y gystadleuaeth hon a stori newydd, wreiddiol yn llai pwysig...", cyn mynd ymlaen i roi ei barn ar y llyfrau mae'n credu y daw i'r brig.\nBydd enwau enillwyr y gwobrau Cymraeg yn cael eu cyhoeddi ar lwyfan Eisteddfod Genedlaethol yr Urdd, Pen-y-bont ar Ogwr, Taf ac Elái, dydd Iau, 1 Mehefin.\nCyhoeddwyd am 11:28 28 Maw 2017\nDirwyo cwmni adeiladu wedi marwoaleth dyn o Fôn\nMae cwmni adeiladu wedi cael ei ddirwyo £800,000 ar ôl i ddyn o Sir Fôn gael ei ladd ar ôl bod mewn gwrthdrawiad a cherbyd oedd yn cael ei yrru gan ei frawd ym maes awyr Heathrow, medd WalesOnline.\nRoedd Philip Griffiths 38 oed yn gweithio i gwmni Laing O'Rourke yn Hydref 2014, pan gafodd ei wasgu rhwng dau gerbyd.\nCyhoeddwyd am 11:12 28 Maw 2017\nDechrau'r tymor criced i Forgannwg\nFe ddywed Golwg360 fod tymor criced dosbarth cyntaf Morgannwg yn dechrau heddiw wrth iddyn nhw herio tîm Prifysgolion Caerdydd yr MCC ar gae’r Swalec yng Nghaerdydd.\nCyhoeddwyd am 11:04 28 Maw 2017\nGofyn eich barn am S4C\nMae'r Cynulliad yn y broses o gasglu barn y cyhoedd am raglenni S4C fel rhan o adolygiad, ac maen nhw newydd drydar yn gofyn am adborth.\nCyhoeddwyd am 10:50 28 Maw 2017\nRhestr fer Gwobr Dylan Thomas\nMae nofel gyntaf Alys Conran, darlithydd ym Mhrifysgol Bangor, wedi cyrraedd rhestr fer ar gyfer Gwobr Ryngwladol Dylan Thomas.\nBydd y wobr o £30,000 yn cael ei dyfarnu ym mis Mai i'r darn gorau o waith wedi'i gyhoeddi'n Saesneg, gan awdur 39 mlwydd oed neu iau.\nY rhestr fer gyfan:\n• The Story of a Brief Marriage - Anuk Arudpragasm - Sri Lanka\n• Pigeon - Alys Conran - Cymru\n• Cain - Luke Kennard - Lloegr\n• The High Places - Fiona McFarlane - Awstralia\n• The Essex Serpent - Sarah Perry - Awstralia\n• Dog Run Moon: Stories - Callan Wink - UDA\nCyhoeddwyd am 10:38 28 Maw 2017\nMarwolaeth 'amheus' yn Wrecsam\nCafodd Heddlu'r Gogledd eu galw am 08:23 ddoe i gyfeiriad yn Wrecsam wedi adroddiadau bod corff dyn canol oed wedi ei ddarganfod yno.\nDywedodd y Ditectif Uwch-Arolygydd Iestyn Davies: "Ry'n ni'n trin y farwolaeth fel un amheus ac mae archwiliad post mortem yn cael ei gynnal y bore 'ma.\n"Dylai unrhyw un â gwybodaeth am y digwyddiad yn Crescent Close ffonio'r heddlu ar 101 - neu Taclo'r Tacle yn ddienw ar 0800 555111 - gan ddyfynnu'r cyfeirnod V042465.”\nCyhoeddwyd am 10:33 28 Maw 2017\nClwydodd cwest fod darpar athrawes wedi marw o anafiadau i'r ymennydd yn dilyn gwrthdrawiad ar y A48, meddai'r South Wales Argus.\nCafodd y cwest i farwolaeth Rhiannon Smith, 21 oed, o Gasnewydd ei agor a'i ohirio er mwyn i'r heddlu gwblhau eu hymchwiliad i achos y gwrthdrawiad.\nCyhoeddwyd am 10:19 28 Maw 2017\nDisgwyl emoji baner Cymru ar ddyfeisiau yn ystod yr haf\nFe allai emoji baner Cymru fod ar ffonau a dyfeisiau eraill erbyn diwedd yr haf .\nMae Unicode, sy'n rheoleiddio testun cyfrifiadurol, eisoes wedi ychwanegu'r faner i'r gyfres nesaf o emojis sy'n cael eu cyhoeddi ym mis Mehefin.\nCyhoeddwyd am 10:17 28 Maw 2017\nHeddlu'n apelio wedi damwain\nMae Heddlu Dyfed Powys yn apelio am wybodaeth yn dilyn damwain yn Nhalacharn ychydig wedi hanner dydd ddoe pan aeth car Ford Fiesta i mewn i gar Volvo du oedd wedi parcio yno.\nCafodd dau berson yn y Fiesta anafiadau, gydag anafiadau'r fenyw oedd yn gyrru yn rhai difrifol. Dylai unrhyw un sydd â gwybodaeth ffonio 101.\nCyhoeddwyd am 9:52 28 Maw 2017\nAr y diwrnod y mae'r darn punt newydd ar gael am y tro cyntaf, mae Gareth Ffowc Roberts wedi trydar pos perthnasol iawn.